CELEX: 32006D0057
Language: bg
Date: 2006-01-30 00:00:00
Title: Решение на Съвета от 30 януари 2006 година относно принципите, приоритетите и условията на Европейското партньорство с Бившата югославска република Македония и за отмяна на Решение 2004/518/ЕО

Важна правна забележка

|

32006D0057

Официален вестник n° L 035 , 07/02/2006 стр. 0057 - 0072 Официален вестник n° L 270 , 29/09/2006 стр. 0117 - 0132

		20060130Решение на Съветаот 30 януари 2006 годинаотносно принципите, приоритетите и условията на Европейското партньорство с Бившата югославска република Македония и за отмяна на Решение 2004/518/ЕО(2006/57/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Регламент (ЕО) № 533/2004 на Съвета от 22 март 2004 г. за установяването на европейски партньорства в рамките на процеса на стабилизиране и асоцииране [1], и по-специално член 2 от него,като взе предвид предложението на Комисията,като има предвид, че:(1) Солунският европейски съвет от 19— 20 юни 2003 г. одобри въвеждането на европейски партньорства като средства за реализиране на европейските перспективи в страните от Западните Балкани в рамките на процеса за стабилизиране и асоцииране.(2) В член 2 от Регламент (ЕО) № 533/2004 се предвижда, че Съветът взема решения относно принципите, приоритетите и условията, които следва да залегнат в европейските партньорства, както и за всички последващи корекции.(3) На 14 юни 2004 г. Съветът прие първо европейско партньорство с Бившата югославска република Македония [2]. Актуализирането на това партньорство е целесъобразно с цел установяване на нови приоритети за по-нататъшна работа въз основа на заключенията на становището по отношение на молбата от Бившата югославска република Македония за членство в Европейския съюз.(4) Регламент (ЕО) № 533/2004 посочи, че продължаването на Европейските партньорства ще бъде гарантирано в рамките на механизмите, установени при процеса на стабилизиране и асоцииране.(5) С цел да се подготви за по-нататъшна интеграция към Европейския съюз, Бившата югославска република Македония следва да разработи план, които включва график и специфични мерки за да се отговори на приоритетите на настоящото европейско партньорство.(6) Решение 2004/518/ЕО следва да се отмени,РЕШИ:Член 1В съответствие с член 1 от Регламент (ЕО) № 533/2004, принципите, приоритетите и условията в Европейското партньорство с Бившата югославска република Македония са изложени в приложението, което е неразделна част от настоящото решение.Член 2Изпълнението на Европейското партньорство се оценява чрез механизмите, установени съгласно процеса на стабилизиране и асоцииране, особено чрез годишните доклади за развитието, представени от Комисията.Член 3Решение 2004/518/ЕО се отменя.Член 4Настоящото решение влиза в сила на третия ден след публикуването му в Официален вестник на Европейския съюз.Съставено в Брюксел на 30 януари 2006 година.За СъветаПредседателU. Plassnik[1] ОВ L 86, 24.3.2004 г., стр. 1.[2] Решение 2004/518/ЕО от 14 юни 2004 г. относно принципите, приоритетите и условията на Европейското партньорство с Бившата югославска република Македония (ОВ L 222, 23.6.2004 г., стр. 20).--------------------------------------------------20060130ПРИЛОЖЕНИЕБИВШАТА ЮГОСЛАВСКА РЕПУБЛИКА МАКЕДОНИЯ: ЕВРОПЕЙСКО ПАРТНЬОРСТВО 2005 Г.1. УВОДСолунският европейски съвет одобри въвеждането на европейските партньорства като средства за реализиране на европейските перспективи в страните от Западните Балкани в рамките на процеса за стабилизиране и асоцииране.Първото европейско партньорство с Бившата югославска република Македония е прието от Съвета на 14 юни 2004 г. Целесъобразно е това първо партньорство да бъде осъвременено въз основа на заключенията от становището на Комисията за кандидатурата на Бившата югославска република Македония за членство в Европейския съюз. Второто европейско партньорство установява нови приоритети за действие.Новите приоритети са приспособени към специфичните нужди и степента на подготовка на страната и при необходимост ще бъдат осъвременени. Европейското партньорство също предвижда насоки за финансово подпомагане на страната.От Бившата югославска република Македония се очаква да приеме план, които включва график и специфични мерки, които да отговорят на приоритетите на Европейското партньорство.2. ПРИНЦИПИПроцесът на стабилизиране и асоцииране остава рамката на европейския курс на страните от Западните Балкани през целия път към тяхното бъдещо присъединяване.Основните приоритети, които са определени за Бившата югославска република Македония, отговарят на нейния капацитет да изпълни критериите, определени от Копенхагенския европейски съвет от 1993 г. и на условията за процеса за стабилизиране и асоцииране, особено на условията, определени от Съвета в неговите заключения от 29 април 1997 г. и 21 и 22 юни 1999 г., съдържанието на Заключителната декларация от срещата на върха в Загреб на 24 ноември 2000 г. и Солунския план.3. ПРИОРИТЕТИПриоритетите на настоящото Европейско партньорство са подбрани въз основа на това дали е реалистично да се очаква от Бившата югославска република Македония да ги изпълни или да отговори на тях в значителна степен през следващите няколко години. Прави се разлика между краткосрочните приоритети, които се очаква да бъдат изпълнени в рамките на една до две години, и средносрочните приоритети, които се очаква да бъдат изпълнени в рамките на три до четири години. Приоритетите се отнасят както до законодателството, така и до неговото прилагане.Като се вземат предвид съществените разходи, необходими за изпълнението и прилагането на достиженията на правото на ЕС, както и сложността на изискванията на ЕС в някои области, настоящото партньорство не включва всички важни задачи на този етап. Бъдещите партньорства ще включват допълнителни приоритети, в съответствие с напредъка, който е осъществен от страната.Измежду краткосрочните приоритети ключовите приоритети бяха установени и групирани заедно в началото на раздел 3.1. Редът, в който са подредени тези ключови приоритети, не съответства на степента на тяхната важност.3.1. КРАТКОСРОЧНИ ПРИОРИТЕТИКлючови приоритети- Изпълнение на препоръките по отношение на избирателния процес, които са отправени от ОССЕ/Бюрото за демократични институции и човешки права по време на следващите избори.- Приемане на Закона за полицията.- Приемане на поправки в Конституцията, необходими за изпълнението на реформата в съдебната система, в съответствие с препоръките на Венецианската комисия. Последователно приемане и прилагане на мерките, които са необходими за укрепване на независимостта на съдиите (особено чрез въвеждане на реформи в съдебния съвет и системата за тяхното избиране), укрепване на системата за обучение на съдии и прокурори, подобряване управлението при разпределение на делата и намаляване на натрупването им.- Опростяване на процедурите за регистриране и лицензиране на дружества, inter alia, чрез прилагането на системата "обслужване на едно гише" при регистриране на дружества.- Гарантиране на правилното изпълнение на ангажиментите, поети със Споразумението за стабилизиране и асоцииране, по-специално в сферите на електронните комуникации и митниците.Политически критерииДемокрация и върховенство на закона- Затвърдяване върховенството на закона на цялата територия на страната, по-специално чрез своевременното прилагане на реформи в правоприлагащите органи.Избори- Преодоляване на установените в избирателния процес недостатъци и гарантиране на свободен и честен процес при следващите парламентарни избори.- Преследване на измамите и нарушенията.Публична администрация- Цялостно прилагане на Законът за държавния служител. Деполитизиране на назначенията и повишенията в кариерата на държавни служители и други лица на обществена служба, както и въвеждане на система за изграждане на кариера, основана на заслуги.- Увеличаване на прозрачността в администрацията.- Приемане и прилагане на закон за обществения достъп до информация.- Гарантиране на ефективното прилагане на Етичният кодекс на държавните служители.- Гарантиране на реално сътрудничество между всички държавни органи с омбудсмана и подобряване на съответните резултати от неговите препоръки.- Създаване на прозрачна и отчетна местна администрация и усъвършенстване на вътрешните проверки и одити при управлението на децентрализирани фондове.Съдебна система- Гарантиране на своевременно изпълнение на стратегията и плана за действие относно съдебната реформа с оглед засилване на независимостта, повишаване на ефективността на съдилищата и увеличаване на общия капацитет на съдебната система.- Подобряване разрешаването на граждански дела и установяване на ефективна система за призоваване и връчване на призовки.Антикорупционна политика- Цялостно изпълнение на препоръките на Групата държави срещу корупцията (GRECO).- Повишаване на прозрачността на държавните решения в управлението на държавното имущество (включително държавни земи, концесии и държавни помощи).- Изпълнение на препоръките, отправени от Държавната комисия за предотвратяване на корупцията и по-нататъшно подобряване на координация и сътрудничество между правоприлагащите органи.- Преразглеждане на дискреционните права на някои държавни служители и приемане на ясни правила относно конфликта на интереси.- Гарантиране на прилагането на законодателството, прието относно финансирането на политическите партии и относно контрола върху имуществото на служителите и налагане на ефективни санкции в случай на нарушения.- Установяване степента на явлението корупция в ключови области на обществения живот с цел да бъдат въведени мерки за неговото предотвратяване и разкриване.- Нарастване на капацитета на полицейските следователи и прокурори за работа по случаи на корупция. Гарантиране на добра координация между Държавната комисия за предотвратяване на корупцията и държавния прокурор.Охридско рамково споразумение- Гарантиране на ефективното прилагане на законовата рамка, приета в съответствие с Охридското рамково споразумение с оглед, inter alia, за спомагане за изграждането на вътрешноетническо доверие.- Завършване на необходимата законова рамка с цел осъществяване на процеса на децентрализация и гарантиране, че общините разполагат с необходимите средства, за да изпълняват своите нови отговорности.- Приемане и привеждане в изпълнение на средносрочен стратегически план за безпристрастно представяне на малцинствата в публичната администрация (включително в съдебната система) и обществените дейности.Права на човека и защита на малцинствата- Пълно съответствие с Европейската конвенция за правата на човека, Конвенцията за предотвратяване на изтезанията и нечовешкото или унизително отнасяне или наказание и други релевантни международни конвенции.- Засилване на сътрудничеството между Министерството на вътрешните работи и омбудсмана.- Приемане на Закона за подслушване на съобщенията.- Цялостно прилагане на правилата относно етиката, вътрешния контрол и професионалните стандарти във всички правоприлагащи органи, съдебната администрация и администрацията в затворите.- Повишаване на осведомеността сред полицейските служители, съдиите, прокурорите и други правоприлагащи органи за техните задължения по отношение на правата на човека и гарантиране, че те ги изпълняват в съответствие с международните изисквания.- Гарантиране на цялостно прилагане на конституционния принцип относно отделението на религиозните общности и групи от държавата и преразглеждане на правната рамка за религиозните общности и групи.- Прилагане на новия Закон за радио- и телевизионните станции с цел гарантиране на независимостта на разпространителите и качеството на услугите, които те предлагат.- Засилване на уважението към и защитата на малцинствата, в съответствие с Европейската конвенция за правата на човека и на принципите, които са залегнали в Рамковата конвенция на Съвета на Европа за защита на националните малцинства, в съответствие с най-добрите практики в държавите-членки на ЕС.- По-нататъшно нарастване на достъпа до образование за всички етнически общности.Регионални въпроси и международни задължения- Гарантиране на регионално сътрудничество и добросъседски отношения, по-специално чрез увеличаване на усилията за намиране на взаимно приемливо разрешение, постигнато чрез преговори относно спора за името с Гърция, в рамките на Резолюции 817/93 и 845/93 на Съвета за сигурност на ООН.- Сключване и прилагане на споразумения със съседски държави, особено по отношение на свободната търговия, презгранично сътрудничество, борба срещу организираната престъпност, трафика и контрабандата, сътрудничеството в областта на правосъдието, управлението на границите, околната среда, транспорта и енергетиката.Икономически критерии- Засилване на правната сигурност на икономическите оператори. Ускоряване на законовите процедури и изясняване на правата на собственост. Предприемане на решителни стъпки по завършване на регистрацията на земя и недвижимо имущество.- Засилване на държавния капацитет за разрешаване на търговски спорове.- Гарантиране, че административните решения са основани на прозрачни правила и че решенията, взети въз основа на дискреционни пълномощия са предмет на ефективен административен и съдебен надзор.- Подобряване на общия бизнес климат, inter alia, чрез засилване на изпълнението и прилагането в действие на законодателството в области като одиторска и корпоративна отчетност. Увеличаване на привлекателността на страната за местни и чужди преки инвеститори.- Съкращаване на срока за процедурите по обявяване в несъстоятелност, изчистване на натрупването на утежнени процедури при обявяването в несъстоятелност и намаляване на натрупването на компании, които са обявили несъстоятелност, но не са закрити.- Гарантиране на еднакво отношение към всички данъкоплатци. Преодоляване на феномена неплащането на данъци и социални осигуровки, както и толериране на определени данъкоплатци. Отстраняване на натрупването на неизплатени суми за данъци или социални осигуровки. Гарантиране на ефективно преследване на лица и компании, които участват в схеми за "пирамидално" избягване на данъците.- Завършване на процеса на либерализация на пазара. По-специално продължаване на приватизационния процес и либерализация на радио- и телевизионната индустрия.- Преодоляване на безработицата и подпомагане за откриването на работни места. Гарантиране на незабавно прилагане на новият Закон за трудовите взаимоотношения и на реформата на бюрата по труда. Предприемане на по-нататъшни усилия за увеличаване на работните места, по-специално за жени и млади хора.- Укрепване на стандартите за контрол и надзор в банковия и осигурителния сектор.- Продължаване процеса на привеждане в съответствие на правната рамка във финансовия сектор и гарантиране на незабавно прилагане с цел да се гарантира, по-специално бързото достигане на международните стандарти и практики.- По-нататъшно подобряване на управлението на публичните финанси. По-специално, прилагане на финансовата децентрализация и продължаване на процеса на увеличаване на възнаграждението в структурата на заплатите в държавната служба.Способност да се изпълнят задълженията за членствоСвободно движение на стоки- Завършване на преструктурирането на действащата институционална рамка с цел гарантиране на разделението на регулаторните, акредитационните функции, стандартизирането и сертифицирането на продукти.- Ускоряване степента на приемане на европейските стандарти.- Приемане на законодателство по отношение на назначаването и нотификацията на съответните органи за оценка на съответствието и установяване на работеща инфраструктура за оценка на съответствието.- Приемане на нов закон за безопасност на продуктите.- Развиване на структура за наблюдение на пазара, съгласно изискванията на достиженията на правото на ЕС относно свободното движение на стоки.- Продължаване на работата по транспонирането на директивите от стария подход и новия и глобален подход.Свободно движение на капитали- По-нататъшно укрепване на рамката срещу изпирането на пари, по-специално чрез повишаване на съзнанието сред докладващите институции и чрез въвеждане на надежден доклад за практическото изпълнение от страна на съответните институции. Изпълнение на Националната стратегия срещу прането на пари и финансирането на тероризма.Обществени поръчки- Привеждане в съответствие на законодателството по отношение на обществените поръчки с достиженията на правото на ЕС, по-специално в сектора за комунални услуги.- Гарантиране на ефективна система за правна защита на страните, които могат да получат право на защита и чрез удължаване на сроковете за подаване на жалби.- Повишаване на осведомеността в публичния сектор и спазване на правилата за обществените поръчки.- Създаване на бюро по обществените поръчки и обезпечаването му с достатъчен персонал и оборудване, също и с оглед на неговата роля в разкриването на корупционни дейности.Дружествено право- Провеждане на реформи в процеса на регистрирането на дружества с цел да се намалят сложните и дълги процедури.- Гарантиране на правилното изпълнение на изискванията на счетоводна и финансова отчетност. Гарантиране на прилагането на Международните счетоводни стандарти.- Да започне да функционира комитета по счетоводни стандарти.Закон за интелектуалната собственост- Установяване на надежден доклад за практическото изпълнение в областта на защитата на правата на интелектуална и индустриална собственост. Гарантиране, че налагането на глоби и други санкции се прилагат ефективно и имат възпиращ ефект. За тази цел да се отпуснат съответните средства на ниво прилагане на закона, преследване и съдилища.Конкуренция- Установяване на надежден доклад за изпълнение в областта на антимонопола и в сферата на държавния контрол върху държавните помощи. Обезпечаване на Комисията за защита на конкуренцията с необходимите средства за прилагане на закона и гарантиране на независимостта на Комисията за държавни помощи, чрез предоставяне на съответния персонал и сграден фонд.- Създаване на пълен списък и отчетност за всички действащи мерки по отношение на помощите.- По-нататъшно привеждане в съответствие на законодателството със законодателството за конкуренцията на ЕС и правилата на ЕС относно държавните помощи.- Повишаване на съзнанието сред правителствените институции и в стопанския сектор.Финансови услуги- Подсилване на законодателството и надзорната рамка, включително прилагане, във финансовия сектор, по-специално по отношение на застрахователния сектор и пазара на ценни книжа.- Създаване на независим и добре оборудван надзорен орган в застрахователния сектор.Информационно общество и медии- Прекратяване на нарушенията на Споразумението за стабилизиране и асоцииране чрез предприемане на всички необходими мерки за изпълнение на задълженията за либерализация на сектора електронни комуникации, включително приемане на цялото задължително вторично законодателство и по-нататъшно укрепване на регулаторните органи.- Гарантиране на гаранции за конкуренция за значителните участници с влияние върху пазара.- Гарантиране, че законодателството за медиите е в съответствие с препоръките, формулирани през май 2005 г. от съвместната експертиза на Съвета на Европа и на Комисията.- Гарантиране, че законодателството относно оклеветяването е основано на европейските стандарти.- Укрепване на независимостта на административния капацитет на Съвета за електронни медии.Селско стопанство и развитие на селските райони- Ускоряване на регистрацията на земеделска земя в кадастъра на недвижимите имоти.- Приемане на необходимото законодателство и изграждане на подходящи административни структури, които прилагат актовете на ЕС, които са свързани с развитието на селските райони, включително подготовка за създаване на Агенция за финансиране на развитието на селските райони.Безопасност на храните, ветеринарна и фитосанитарна политика- Продължаване процеса на привеждане в съответствие на законодателството с достиженията на правото на ЕС във ветеринарната и фитосанитарната област.- Укрепване на капацитета на ветеринарната служба, както на централно, така и на местно ниво, с цел въвеждане на система за контрол, която е съгласувана с ЕС, особено за контрол върху вноса. Укрепване на управлението и обучението на инспектори.- Изграждане на система за идентификация и регистрация на едрия рогат добитък и други подобни породи.- По-нататъшно привеждане в съответствие на системата за контрол върху болестите при животните и здравето на животните със законодателните и институционалните изисквания на ЕС, както и планове при непредвидени случаи на болестите от списък А.- Изготвяне на програма за осъвременяване на предприятията за производство на храни в съответствие с изискванията на ЕС.Транспортна политика- Стремеж към привеждане в съответствие с достиженията на правото на ЕС в областта на автомобилния транспорт, особено доколкото се отнася до достъпа до пазара, транспортирането на опасни стоки, достиженията на правото на ЕС в социалната област и достиженията на правото на ЕС във финансовата сфера.- Създаване на регулаторен орган в железопътния сектор, който е независим от ръководителя на инфраструктурата и железопътните предприятия. Създаване на орган по сигурността, които отговоря за издаването на сертификати за сигурност. Привеждане в съответствие на законодателството с правилата на ЕС относно транспортирането на опасни стоки със железопътен транспорт.- Стремеж към по-нататъшно привеждане в съответствие в областта на въздухоплаването с правилата за безопасност и правилата за функциониране на пазара. Засилване на административния капацитет на органа за гражданското въздухоплаване.- Сключване на Споразумение за обща европейска авиационна зона с протокол по отношение на преходни мерки за прилагане на законодателството относно въздухоплаването на ЕС.- Продължаване изпълнението на Меморандума за разбирателство за разработване на Централна регионална транспортна мрежа за Югоизточна Европа.Енергетика- Започване процес на сближаване на законодателството по отношение на вътрешната енергетиката и газовия пазар, енергийната ефективност и възобновяемите енергийни ресурси с достиженията на правото на ЕС с цел постепенно отваряне на енергийния пазар за конкуренция.- Засилване на независимостта на Комисията за енергийно регулиране.- Стартиране на прилагането на Споразумението за енергийна общност.- Увеличаване на административния капацитет във всички сектори на енергетиката.Данъчна политика- Нарастване на административния капацитет за прилагане на данъчното законодателство и за борба срещу избягването на финансова отговорност.- Предприемане на структурни мерки за спешна реформа в политиката на контрол и подобряване на капацитета за упражняване на контрол.- Развитие на стратегия за одита и подходящи информационни системи.- Изменение на данъчния режим за тютюневи продукти с цел преодоляване на съществуващата дискриминация между местните и вносни продукти.- Изпълняване на принципите в Кодекса за управление на данъците в бизнеса и гарантиране, новите мерки по отношение на данъците са в съответствие с тези принципи.Статистика- Укрепване на капацитета на държавната статистическа служба, за да се позволи навременно прилагане на статистическите данни в земеделието и статистическите данни в бизнеса и за продължаване развитието на националните активи и основната статистика за тях. Засилване на събирането и обработката на земеделска статистика в съответствие със стандартите и методологията на ЕС.- Изменение на закона за държавната статистика с цел пълното му хармонизиране със стандартите на ЕС и създаване на подходящи условия за прилагането на достиженията на правото на ЕС в статистиката.Предприятия и промишлена политика- Продължаване на прилагането на Европейската харта за малките предприятия. Въвеждане на ваучерна схема за обучение и консултантски услуги. Използване на възможностите за поощряване на откриването на малки дружества. Подобряване на средствата за поощряване и представяне на МСП.- Въвеждане на системна оценка на влиянието на новата нормативна уредба за предприятията.- Гарантиране на основаването и професионалното, независимо управление на фонда за гарантиране на заемите.- Гарантиране на ефективното прилагане на законодателството за електронния подпис.Регионална политика и координация на структурните инструменти- Разработване на широкообхватна и ясна стратегия и проектозакон за регионалното развитие.- Установяване на партньорски структури за гарантиране на тясното сътрудничество между основните заинтересовани страни на национално и регионално ниво.Правосъдие, свобода и сигурност- Приемане и прилагане на Закона за наблюдение на границите, включително разпоредбите на Стратегията за интегрирано управление на границите и Закона за чужденците. Прилагане на план за действие за интегрирано управление на границите. Подготвяне на писмени ръководства в съответствие с Шенгенския наръчник, които да се използват във всички гранични контролно-пропускателни пунктове.- Развитие на основната база данни за управление на границите и гарантиране, че те имат връзка помежду си. Актуализиране на оборудването за проверка на документите и наблюдението на границите. Въвеждане на документи за пътуване и за самоличност с високо качество. Предоставяне на допълнително обучение за служителите, прехвърлени от Министерство на отбраната въз основа на многогодишна програма за обучение.- Продължаване на прилагането на плана за действие за реформата в полицията. Предоставяне на достатъчно финансиране и обучение. Засилване на координацията и кооперацията както сред органите на полицията, така и между полицията и другите правоприлагащи органи.- Разработване и прилагане на Подробна стратегия за човешките ресурси и обучението на полицията. Модернизиране на оборудването, особено в специализираните сфери на разследване.- Стремеж към прилагане на пакет от ориентирани към действие мерки за борба срещу организираната престъпност. Създаване на интегрирана система за разузнаване за използване в органите в борбата срещу организираната престъпност, включително трафика на хора, оръжие и наркотици.- Разработване на национална стратегия за наркотиците в съответствие със Стратегията за наркотиците на ЕС за 2005—2012 г. и добре структурирано звено, специализирано в секретната полицейска работа и гарантиране на обучение по отношение на политиката на водещата роля на разузнаването. Гарантиране на достатъчни ресурси за защита на свидетелите. Увеличаване на капацитета за разследване на компютърни престъпления.Околна среда- Подобряване прилагането на законодателството и мониторинга върху околната среда.- Укрепване на Инспектората по околна среда и другите изпълнителни органи. Създаване на надежден доклад за практическото изпълнение. Гарантиране, че глобите и останалите санкции се прилагат ефективно и имат възпиращ ефект.- Увеличаване на административния капацитет на национално и местно ниво и започване на подготовката на стратегически планове, включително финансови стратегии.- Разработване на стратегия за инвестирането в околната среда, основана на оценка на разходите при привеждане в съответствието.Митнически съюз- Изравняване нивото на общите митнически такси за освобождаване на стоки от митницата с достиженията на правото на ЕС. 100 EUR за всяко искане, подадено за определяне на тарифни квоти, тъй като това е в противоречие с достиженията на правото на ЕС и нарушава разпоредбите на Споразумението за стабилизиране и асоцииране.- Увеличаване на административния капацитет за прилагане на митническото законодателство и за борбата срещу презграничната престъпност.- Предприемане на всички необходими стъпки за правилно прилагане на правилата за произход.- По-нататъшно привеждане в съответствие на законодателството и процедурите с достиженията на правото на ЕС, по-специално в сферата на транзита, опростените процедури и тарифните квоти.Външни отношения- Работа в посока на бъдещото регионално споразумение за свободна търговия в Югоизточна Европа.Финансов контрол- Приемане и прилагане на съгласувано законодателство в областта на вътрешния контрол, което обхваща всички съответни аспекти на ръководна отговорност, независим вътрешен одит, хармонизиране в най-основните пунктове, както и предотвратяване на измамите.- Изграждане на стратегия за обществен вътрешен финансов контрол или политически документ, като основа за прилагането на средносрочните приоритети, свързани с обществения вътрешен контрол.- Завършване на създаването на функционално независими звена за вътрешен одит в основните държавни институции и създаване на такива звена на общинско ниво. Засилване на координационната роля на Министерството на финансите. Гарантиране на подходящ персонал, обучение и оборудване.- Създаване на хармонизирано звено за финансово управление и контрол към Министерството на финансите.- Развиване на ефективни системи за управление, мониторинг, контрол и одит, необходими за прилагането на програмите, действащи при условията на предприсъединителните инструменти на ЕС, съгласно децентрализираните условия за прилагане.- Увеличаване на оперативната и финансова независимост на Службата за държавен одит и гарантиране съобразяването със заключенията в нейните доклади.3.2. СРЕДНОСРОЧНИ ПРИОРИТЕТИПолитически критерииДемокрация и върховенство на законаПублична администрация- По-нататъшно развитие на административния капацитет с цел прилагане на Споразумението за стабилизиране и асоцииране.- По-нататъшно повишаване на активното участие на гражданското общество, включително социалните партньори в процеса на вземане на решения.Съдебна система- Завършване въвеждането на стратегията и плана за действие по отношение на съдебната реформа. Гарантиране на независимостта и ефективността на съдебната система.- Постигане на конкретни резултати в подобряване работата на съдебната система, повишаване броя на разрешените граждански дела.- По-нататъшно развитие на Академията за обучение на съдии и прокурори.- По-нататъшно развитие на капацитета на съдебната система за справяне с организираната и икономическата престъпност.- Предоставяне на съдилищата на съответното оборудване и подпомагане с информационни технологии.Антикорупционна политика- По-нататъшно изпълнение на стратегията за борба срещу корупцията и засилване на повишаващите информираността инициативи в администрацията в цялото общество. Гарантиране на ефективно прилагане на мерките и законодателството, приети за борба с корупцията.- Изграждане на методология и оперативна система за събиране и обмен на информация и за взаимен достъп до базите данни.Охридско рамково споразумение- Завършване на процеса на децентрализация и по-нататъшно прилагане на стратегията за безпристрастно представяне на малцинствата в публичната администрация и обществените дейности.Права на човека и защита на малцинствата- По-нататъшно насърчаване на зачитането на правата на човека от правоприлагащи органи и в местата за задържане и затворите.Икономически критерии- По-нататъшно подобряване на бизнес средата. По-специално, завършване на регистрацията на цялата земя в недвижимите имоти, както и съответното вписване в кадастъра. Гарантиране на спазването на правата на кредиторите в рамките на прозрачна правна рамка. По-нататъшно подобряване на условията за инвеститорите.- Подобряване качеството на управление, като се поддържа гласност по отношение на публичните финанси.- Предприемане на стъпки за интегриране на сектора на сенчестата икономика в официалната икономика, особено с цел пълното включване на безработните лица в система за социална сигурност и преодоляване на нелоялната конкуренция от нерегистрирани компании.- Насърчаване на структурните промени и разнообразяването на икономическите дейности с оглед на по-доброто реализиране на относителните предимства на страната.- Стремеж към регионална икономическа интеграция. Модернизиране на транспортната и съобщителната инфраструктура. Разширяване на търговската интеграция на страната в региона.- Намаляване на сравнително високите дялове на непродуктивните разходи и в същото време нарастване на финансирането за образование, инфраструктура и научни изследвания и развитие.- Модернизиране на образователната система. Изравняване на качеството на образователната система с европейските стандарти. Модернизиране на учебната програма в средното и университетското образование. Повишаване на усилията за създаване на система за модерно професионално образование и обучение.- Увеличаване на административния капацитет по отношение на събирането на данъци и контрол върху разходите. Повишаване на вътрешния контрол и стандартите за одит.Възможности за поемане на задълженията на членствоСвободно движение на стоки- Ускоряване на усилията за придобиване на пълно членство в Европейския комитет по стандартизация и в Европейския комитет по електротехническа стандартизация, и в Европейския институт по телекомуникационни стандарти. Гарантиране на съответното ниво на служителите в Института по стандартизация.- Увеличаване на административния капацитет, който е необходим за ефективно наблюдение на пазара.- Въвеждане на взаимно приемливи клаузи в законодателството.Свободно движение на работници- Развитие на достатъчен административен капацитет за прилагане на правилата на Общността по отношение на координацията на схеми на социална сигурност.Право на установяване и свобода на предоставяне на услуги- Приемане на законодателство за признаване на професионалните квалификации, придобити в чужбина, и създаване на административни структури и процедури с тази цел.- Приемане на политика за пощите, основана на директивите за пощите, включително създаването на независим национален регулаторен орган в областта на пощенските услуги.Дружествено право- Гарантиране на високи стандарти в одиторската професия.Конкуренция- По-нататъшно подобрение в практическото прилагане на правилата в областите на антимонопола и контрола върху държавните помощи.Информационно общество и медии- Транспониране и прилагане на рамката на ЕС за информационното общество и медиите.- Приемане на законодателство за електронната търговия и условния достъп до услуги.- Продължаване на процеса на привеждане в съответствие с Европейската конвенция за трансгранична телевизия и на директивата за телевизия без граници.- По-нататъшно укрепване на административния капацитет на регулаторните органи.Селско стопанство и развитие на селските райони- Разработване на обща стратегия за развитие на селските райони.- Увеличаване на капацитета на земеделската администрация и завършване на подготовката за изпълнението и практическото приложение на управленските механизми на общата земеделска политика, по-специално на системата за интегрирана администрация и контрол и на агенцията по приходите. Гарантиране на функционираща система за идентификация на поземлените парцели.- Създаване на лозарски регистър и гарантиране на неговата действие.Безопасност на храните, ветеринарна и фитосанитарна политика- По-нататъшно привеждане в съответствие на законодателството с достиженията на правото на ЕС по отношение на трансмисивните спонгиформни енцефалопатии и страничните животински продукти, изпълнение и контрол върху неговото изпълнение и създаване на необходимата система за събиране и обработка.- Създаване на орган по здравето на растенията със съответния персонал и предоставяне на подходящ лабораторен капацитет за фитосанитарните служби. По-нататъшно привеждане в съответствие законодателството относно фитосанитарните въпроси с достиженията на правото на ЕС.Транспортна политика- Продължаване на работата по посока на завършване на привеждане в съответствието с достиженията на правото на ЕС в областта на автомобилния транспорт. Продължаване на привеждане в съответствието с достиженията на правото на ЕС в областта на железопътния транспорт (първи и втори пакети за железопътния транспорт и вътрешна оперативност). Достигане на пълно съответствие със законодателството в областта на въздухоплаването. Гарантиране на засилено прилагане на съответното законодателство.- По-нататъшно прилагане на Меморандума за разбирателство относно Централната регионална транспортна мрежа за Югоизточна Европа.Енергетика- Продължаване изпълнението на изискванията на Споразумението за енергийна общност.- Работа в посока привеждане в съответствие с достиженията на правото на ЕС по отношение на ядрената енергетика и увеличаване на административния капацитет в този сектор.Данъчна политика- Пълно привеждане в съответствие на законодателството относно данъците с достиженията на правото на ЕС, включително новото законодателство (например енергийната директива).- Продължаване на реформата в данъчната администрация и гарантиране на нейното правилно функциониране.- Продължаване на подготовката за гарантиране на взаимна връзка с компютъризираните системи на ЕС.- Повишаване на прозрачността и обмяната на информация с държавите-членки на ЕС, с цел улесняване прилагането на мерките за предотвратяване избягване или отбягване на плащането на данъци. В този контекст обмяната на информация с държавите-членки на ЕС може да бъде основана на примерното споразумение на ОИСР за обмяна на информация.Статистика- Определяне на статистически региони, които съответстват на NUTS и започване на изработването на регионална статистика.- Създаване на регистър на фермите въз основа на статистическите данни за земеделието и преодоляване на останалите пропуски в земеделската статистика.- По-нататъшно развитие на макроикономическата статистика и социалната статистика.- Разработване на надеждна бизнес статистика, основана на статистическия бизнес регистър и на статистическите данни за бизнеса.Социална политика и трудова заетост- Продължаване на привеждането в съответствие със законодателството на ЕС в сферите на професионалното здраве и безопасност, трудовото законодателство и антидискриминацията и укрепване на съответните административни структури.- Укрепване на инспектората по труда по отношение на персонала и оборудването и предоставяне на пълномощия за прилагане на ефективни и възпиращи санкции.- Изграждане и прилагане на широкообхватна стратегия по заетостта, включваща всички съответни основни заинтересовани страни с оглед по-нататъшно участие в Европейската стратегия по заетостта, свързана със съответното изграждане на капацитет за анализи, изпълнение и оценка.Предприятия и индустриална политика- Определяне и прилагане на индустриална стратегия, благоприятстваща увеличаването на иновациите.- По-нататъшно развитие на механизми за подпомагане на МСП и увеличаване на достъпа на МСП до финансови услуги.Регионална политика и координация на структурните инструменти- Гарантиране на ясно разпределение на отговорностите и ефективна координация между министерствата с цел изграждане на широкообхватна и последователна регионална стратегия за развитие.- Изграждане на партньорски структури, осигуряващи тясно сътрудничество между съответните основни заинтересовани страни на национално и регионално равнище. Включване на социоикономически и други партньори.- Гарантиране, че посочените управленски органи и органите по финансирането ще изграждат прогресивно своя капацитет.- Съставяне и изпълнение на национални и регионални планове за развитие.- Укрепване на процедурите за финансово управление и контрол и изграждане на подходящи системи за мониторинг и оценка.- Изграждане на национална агенция за регионално развитие.- Развиване на капацитет за подготовка и управление на проекти в съответствие със Структурния и Кохезионните фондове, и двата на централно равнище и на равнище NUTS III.Правосъдие, свобода и сигурност- Завършване на прилагането на Стратегията за интегрирано управление на границите.- Завършване прилагането на план за действие за реформите в полицията. Продължаване на усъвършенстването на оборудването и засилване на обучението. По-нататъшно развитие на системата за управление на човешките ресурси.- По-нататъшно развитие на интегрираната система за политика на водещата роля на разузнаването. Засилване на специалните възможности за разследване в борбата срещу организираната престъпност, включително трафика на хора, оръжие и наркотици.- Управление на процедурите за убежище, които са приведени в пълно съответствие с международните и европейските стандарти, включително реформираната система за обжалване. Укрепване на административния капацитет чрез приемане на стратегически план за административните структури, както и наръчник за разглеждане на делата, свързани с убежището. Укрепване на процедурното управление и подпомагане. Увеличаване на капацитета за приемане и изграждане на централна база данни, която включва данни за убежището, миграцията и визите за всички чужденци.- Изработване и прилагане на миграционна политика, включително активна политика за завръщане, която е приведена в съответствие със стандартите на ЕС, и е ефективна в борбата срещу нелегалната миграция и вторичните миграционни движения.Наука и изследователска дейност- Започване на изграждането и прилагането на интегрирана политика за научни изследвания.- Увеличаване на капацитета за научни изследвания и технологично развитие с цел да се осигури успешно участие в рамковите програми на Общността.Околна среда- Интегриране на изискванията за защита на околната среда в другите секторни политики, по-специално чрез развитие на оценките за влиянието върху околната среда.- Увеличаване на инвестициите в инфраструктурата на околната среда с особено внимание към събирането и обработката на отпадни води, снабдяването с питейна вода, разглеждане на въпросите относно замърсяването на въздуха и управлението на отпадъците.Защита на потребителите и тяхното здраве- Продължаване на привеждането в съответствие с достиженията на правото на ЕС относно мерките, свързани с безопасността.Митнически съюз- Привеждане в пълно съответствие на митническото законодателство и процедурите със законодателството и стандартите на ЕС, и цялостно прилагане на тези процедури на цялата територия.- Продължаване укрепването на митническата администрация и гарантиране на правилното ѝ функциониране с цел достигане на стандартите на ЕС. Завършване на въвеждането на стратегическия план за 2004—2008 г.- Продължаване на подготовката за гарантиране на взаимна връзка между компютъризираните системи на ЕС.Външна политика, политика на сигурност и отбрана- Гарантиране, че "Ръководните принципи на ЕС относно споразуменията между страните по Римския статут на Международния наказателен съд и Съединените щати, по отношение на условията за предаване на лица на Съда", приети на 30 септември 2002 г., са напълно отчетени.Финансов контрол- Разработване и прилагане на принципите на децентрализирана ръководна отговорност и функционално независим вътрешен одит, в съответствие с международно приетите стандарти и най-добрите практики на ЕС, като се следва модела на Публичния вътрешен финансов контрол на ЕС, чрез съгласувано законодателство и достатъчен институционален капацитет. Гарантиране, че процеса по посока на постигане на тези цели се ръководи от Министерството на финансите, в качеството му на координиращ и хармонизиращ орган.- По-нататъшно укрепване на оперативния капацитет и функционалната, както и финансовата независимост на Службата за държавен одит.- Развитие на процедурите и административния капацитет за гарантиране на ефективна защита на финансовите интереси на ЕО.4. ПРОГРАМИРАНЕПомощта от Общността при условията на процеса за стабилизиране и асоцииране за страните от Западните Балкани ще бъде предоставяна съгласно съществуващите финансови инструменти, по-специално на Регламент (ЕО) № 2666/2000 на Съвета от 5 декември 2000 г. относно помощта за Албания, Хърватия, Съюзна република Югославия и Бившата югославска република Македония [1]. Следователно, настоящото решение няма финансови последици. Бившата югославска република Македония може да получи достъп до финансиране по линия на многостранни и хоризонтални програми.5. УСЛОВНОСТПомощта от Общността при условията на процеса за стабилизиране и асоцииране за страните от Западните Балкани зависи от по-нататъшния напредък в изпълнението на Копенхагенските критерии, както и напредъка в изпълнението на конкретните приоритети на настоящото Европейско партньорство. Ако тези условия не бъдат спазени, Съветът може да предприеме съответните мерки въз основа на член 5 от Регламент (ЕО) № 2666/2000. Помощта от Общността също е и предмет на условията, определени от Съвета в неговите заключения от 29 април 1997 г. и 21 и 22 юни 1999 г., по-специално по отношение на получателите, които поемат ангажимента да провеждат демократични, икономически и институционални реформи.6. МОНИТОРИНГИзпълнението на Европейското партньорство се оценява чрез механизмите, установени при процеса на стабилизиране и асоцииране, особено въз основа на годишните доклади за напредъка, представени от Комисията.[1] ОВ 306, 7.12.2000 г., стр. 1. Регламент, последно изменен с Регламент (ЕО) № 2112/2005 (ОВ L 344, 27.12.2005 г., стр. 23).--------------------------------------------------